rejauldu/bengali-wikipedia huggingface dataset:
সেভলেঙ্গের, যা সেভলেঙ্গের রোমা বা সেপেচিদেস রোমা নামেও পরিচিত (    ), গ্রীস এবং তুরস্কের একটি রোমানি উপগোষ্ঠী। সেভলেঙ্গেররা ঐতিহ্যগতভাবে রোমানি ভাষার একটি উপভাষা সেপেচিতে কথা বলে, যদিও রোমআর্কাইভ দাবি করে যে এই উপভাষাটি কার্যত এখন বিলুপ্ত।  সেপেচি উপভাষাকে ভ্লাক্স- বহির্ভূত বলে মনে করা হয়, এবং এটি দক্ষিণ বলকান রোমানি উপভাষা গোষ্ঠীর অন্তর্গত।  সেভলেঙ্গেরদের পূর্বপুরুষরা থেসালোনিকিতে ঝুড়ি তাঁতি ছিলেন এবং অটোমান সাম্রাজ্যের সময় গ্রীস ও তুরস্কের মধ্যে জনসংখ্যা বিনিময়ের আগ পর্যন্ত সেখানে যাযাবর হিসেবে বসবাস করতেন।    উৎপত্তি  জিনগত গবেষণা থেকে দেখা যায় যে রোমানি জনগোষ্ঠীর উৎপত্তি ভারতীয় উপমহাদেশে ।  ১৯২০ সাল পর্যন্ত সেভলেঙ্গের রোমার ঐতিহ্যবাহী পেশা ছিল ঝুড়ি তৈরি এবং বিক্রি করা। গ্রাজ বিশ্ববিদ্যালয়ের রোমবেসের মতে, "তারা সকলেই গ্রীক ভাষায় কথা বলত, তাদের মধ্যে কেউ কেউ তুর্কি ভাষাও অনর্গল বলতেন।"  সেভলেঙ্গের রোমা গ্রীসে (প্রাথমিকভাবে চালকিডিকে উপদ্বীপে ) এবং পরে তুরস্কে বসবাস শুরু করে।  গ্রীস ও তুরস্কের মধ্যে জনসংখ্যা বিনিময়ের সময়, খ্রিস্টান এবং গ্রীক সেপেচাইডরা গ্রীসেই থেকে যায়, যেমন মুসলমানরা যারা সনাতনপন্থী ধর্ম গ্রহণ করেছিল; যারা মুসলিম ছিল তারা তুরস্কে চলে যায়। সালোনিকি ছেড়ে গ্রীসে থাকা অনেক পরিবার ভোলোস এলাকায় বসতি স্থাপন করে এবং গ্রীক অর্থোডক্সে পরিণত হয়। অন্যরা যারা তুর্কি এবং মুসলিম ধর্মের প্রতি বেশি ঝোঁক ছিল এবং যারা তুরস্কে চলে এসেছিল তারা কেবল তুর্কি ভাষাতেই কথা বলে আর এটাই তাদের মাতৃভাষা। তারা যে পুরনো বসতিগুলোতে একসময় বাস করত তার মধ্যে রয়েছে ত্রালঙ্গের (সালোনিকির কাছে একটি গ্রাম, ত্রালা) এবং কার্দিচকের (উত্তর গ্রীসে কার্দিৎসা নামেও পরিচিত)।  ১৯২০ সালে, গ্রিকো-তুর্কি যুদ্ধ এড়াতে ইচ্ছুক অভিবাসীরা নিজেদেরকে হয় গ্রীক অথবা তুর্কি হিসেবে উপস্থাপন করেছিল এবং নিজেদের পরিচয় দেওয়ার জন্য দুইটি পতাকা ব্যবহার করেছিল।    ভাষা   এই উপভাষা থেকে অনেক গ্রীক এবং তুর্কি ঋণশব্দ এসেছে।  রোমানিতে ধার করা ক্রিয়াপদ "প্রায়শই গ্রীক থেকে উদ্ভূত, গ্রীকের সাথে এর যোগাযোগ বন্ধ হয়ে গেলেও এ সম্পর্ক বজায় থাকে।"  ভাষাবিদ পেত্রা চেচ ১৯৯৬ সালে এই উপভাষার একটি মনোগ্রাফ প্রকাশ করেন।  গ্রীস থেকে আগত অনেক সেপেচাইড ইজমিরে বাস করে, যেখানে তাদের বংশধররা কেবল তুর্কি ভাষায় কথা বলে।    গ্রীস  ১৯২৩ সালের পর গ্রীসে থাকা সেভলেঙ্গেররা দক্ষিণে ভোলোসে বসতি স্থাপনের জন্য চলে যান।  তাদের পরিবারগুলো মূলত কিছু তুর্কি শব্দ সহ একটি গ্রীক উপভাষায় কথা বলে। তারা নিজেদেরকে সেভলেঙ্গের রোমা বলে ডাকত।  তরুণ প্রজন্মের প্রথম ভাষা রোমানি বলে মনে করা হয়, তারপরে হল গ্রীক।  স্কাইরোস দ্বীপের সেভলেঙ্গেরদের মধ্যে রয়েছে গ্রীসে থাকা খ্রিস্টান রোমা এবং সেই সাথে মুসলিম রোমার বংশধররাও যারা থেকে গিয়ে অর্থোডক্স খ্রিস্টধর্মে ধর্মান্তরিত হয়েছিল। কিছু অর্থোডক্স খ্রিস্টান সেভলেঙ্গেরও ভোলাক্সে বসতি স্থাপন করেছিলেন।  গ্রীসে ভোলসে থাকা সেভলেঙ্গেররা ইজমিরে তাদের রোমা আত্মীয়দের থেকে ভিন্ন, কার্পেট ব্যবসা ছাড়াও অন্যান্য পেশা গ্রহণ করেছিলেন।    তুরস্ক  মেনেমেনে, কিছু সেভলেঙ্গের এখনও ঝুড়ি তৈরি করে।  এছাড়াও  আনামুরে, এডরেমিট, ডুজসে এবং কোজানও  ঝুড়ি বুনে।  ১৯২৩ সালের পর কেউ কেউ পূর্ব থ্রেস এবং এভ্রেসে গেলিবোলুতে বসতি স্থাপন করে এবং এখনও ঝুড়ি তৈরি করে।  ইস্তাম্বুলে, কেউ কেউ ফুল বিক্রেতা হয়েছে  অথবা সঙ্গীতশিল্পী হয়েছে।  ১৯৫০-এর দশকে সেভলেঙ্গেরের একদল লোক সোকেতে বসতি স্থাপন করে যেখানে তারা এখনও ঝুড়ি বুনে।  পুরাতন সেপেচি উপভাষার কিছু শব্দ এবং বাক্যাংশ এখনো টিকে আছে, কিন্তু তুরস্কের সেভলেঙ্গেরদের প্রধান ভাষা এখন তুর্কি।    আরো দেখুন    সেপটসিলার প্রাসাদ  রোমার ঝুড়ি জাদুঘর   তথ্যসূত্র
ব্যাংকক ডেঞ্জারাসা () হচ্ছে ২০০৮ সালে মুক্তিপ্রাপ্ত একটি অপরাধ চলচ্চিত্র। এটির চিত্রনাট্য লিখেছেন ও পরিচালনা করেছেন প্যাং ভ্রাতৃদ্বায়, এবং মূল ভূমিকায় অভিনয় করেছেন অভিনেতা নিকোলাস কেজ। এটি একই নামের ও পরিচালকের নির্মিত ১৯৯৯ সালে মুক্তিপ্রাপ্ত ছবিটির পুনঃনির্মাণ। এটি একটি থাই চলচ্চিত্র, যার পুনঃনির্মাণ স্বত্ত্ব কিনে নিয়েছে নিকোলাস কেজের প্রযোজনা প্রতিষ্ঠান স্যাটার্ন ফিল্মস। এটি ব্যাংককে "বিগ হিট ইন ব্যাংকক" নামে পরিচিত, এবং সেই সাথে "টাইম টু কিল" নামেও। থাইল্যান্ডের রাজধানী ব্যাংককে ২০০৬ সালের আগস্ট মাসে এ ছবির চিত্রায়নের কাজ শুরু হয়।  এই ছবি নির্মাণে অর্থসংস্থান করে ইনিশিয়াল এন্টারটেইনমেন্ট গ্রুপ। এই সংস্থা লায়ন্স গেটের সাথে যৌথভাবে ছবিটির উত্তর আমেরিকা পরিবেশন স্বত্ত্ব ক্রয় করে। ৫ সেপ্টেম্বর, ২০০৮-এ চলচ্চিত্রটি উত্তর আমেরিকায় মুক্তি পায়।   তথ্যসূত্র    বহিঃসংযোগ   ব্যাংকক ডেঞ্জারাস - প্রাতিষ্ঠানিক ওয়েবসাইট          বিষয়শ্রেণী:২০০৮-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:থাই চলচ্চিত্র বিষয়শ্রেণী:প্রাগের পটভূমিতে চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:থাইল্যান্ডে ধারণকৃত চলচ্চিত্র বিষয়শ্রেণী:২০০৮-এর অ্যাকশন থ্রিলার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:চেক প্রজাতন্ত্রে ধারণকৃত চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
আর্কটিক টার্ন দ্বিপদ নাম স্টারনা প্যারাডাইসাইয়া হচ্ছে একধরনের সমুদ্রচারী টার্ন পাখি এরা ইউরোপ, এশিয়া এবং উত্তর আমেরিকার আর্কটিক ও সাব-আর্কটিক অঞ্চলে বাস করে। এরা অভিবাসী পাখি এবং একই বছরে দুটি গ্রীষ্মকাল কাটায়। প্রাণীজগতের মধ্যে এরাই সব থেকে লম্বা অভিবাসী হয়। এরা বাতাসে ওড়ার পাশাপাশি গ্লাইডিং করে থাকে।  শ্রেণিবিন্যাস এদের গণ নাম স্টারণা এসেছে পুরাতন ইংরেজি স্টার্ন থেকে যা দিয়ে টার্নকেই বোঝানো হয়। প্রজাতি নাম প্যারাডাইসাইয়া পুরাতন লাতিন প্যারাডিয়াস থেকে এসেছে যার অর্থ স্বর্গ। স্কট ভাষায় এদের নাম পিকটারনি, টারক।  বর্ণনা left|thumb|একটি আর্কটিক টার্ন পাখি, ফিনল্যান্ড  thumb|left|Sterna paradisaea  এরা মধ্যম আকারের পাখি,  লম্বা, ডানার বিস্তৃতি  এবং ওজন গ্রাম। এদের পা, পায়ের পাতার মত চঞ্চুও গাঢ় লাল। অন্যান্য টার্ন পাখির মত এদের লেজও বিভক্ত।  বাসস্থান এদেরকে উত্তর আমেরিকা এবং ইউরেশিয়ার শীতল তাপমাত্রা সমুদ্র উপকূলে উত্তর গোলার্ধের গ্রীষ্মকালে দেখা যায়। দক্ষিণ গোলার্ধের গ্রীষ্মকালে এদেরকে সাগরে দেখা যায়। আর্কটিক সাগর অভিবাসনের জন্য বিখ্যাত। এরা উড়ে আর্কটিক থেকে এন্টার্কটিকা চলে যায় এবং একই বছরে ফিরে আসে। এই দুই সীমানার মধ্যে সব থেকে কম দূরত্ব ১৯০০০ কিলোমিটার। এই লম্বা ভ্রমণের কারণে প্রতিটি আর্কটিক টার্ন পাখি একই বছরে দুটি গ্রীষ্মকাল দেখতে পায় এবং সকল প্রাণীকূলের মধ্যে এরাই সব থেকে বেশি দিনের আলো উপভোগ  করে।  তথ্যসূত্র  বহিঃসংযোগ   The Arctic tern Migration Project   Arctic tern – Species text in The Atlas of Southern African Birds    Arctic tern images at ARKive      বিষয়শ্রেণী:টার্ন পাখি
শৌলজালিয়া বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।   আয়তন  শৌলজালিয়া ইউনিয়নের আয়তন ৮,৯৮১ একর।   প্রশাসনিক কাঠামো  শৌলজালিয়া ইউনিয়ন কাঁঠালিয়া উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী শৌলজালিয়া ইউনিয়নের মোট জনসংখ্যা ২৩,১৬৩ জন। এর মধ্যে পুরুষ ১১,২৭৪ জন এবং মহিলা ১১,৮৮৯ জন। মোট পরিবার ৫,৪৫৯টি।   শিক্ষা  ২০১১ সালের আদমশুমারি অনুযায়ী শৌলজালিয়া ইউনিয়নের সাক্ষরতার হার ৬০.৩%।উপজেলার একমাএ মহিলা কলেজ মনস্বিতা মহিলা ডিগ্রি কলেজ এখানে অবস্থিত।   আরও দেখুন   কাঁঠালিয়া উপজেলা  কাঁঠালিয়া থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:কাঠালিয়া উপজেলার ইউনিয়ন
থাম্ব|স্ক্রিপ্ট লেখক শচীন ভৌমিকশচীন ভৌমিক ( ১৭ জুলাই ১৯৩০Aradhana writer Bhowmick passes away- ১২ এপ্রিল ২০১১ ) হিন্দি চলচ্চিত্র জগতের একজন বিখ্যাত গল্প লেখক এবং চিত্রনাট্যকার । গত চল্লিশ বছরেরও বেশি সময় ধরে তিনি বহু সুপারহিট হিন্দি সিনেমার গল্প বা চিত্রনাট্য লিখেছেন । তাঁর কয়েকটি সুপার হিট সিনেমার নাম হল   আয়ি মিলন কি বেলা (১৯৬৪)  লাভ ইন টোকিও (১৯৬৬)  অ্যান ইভনিং ইন প্যারিস (১৯৬৭)  আরাধনা (১৯৬৯)  কারবাঁ (১৯৭১)  দোস্ত (১৯৭৪)  গোলমাল (১৯৭৯)  দো অর দো পাঁচ (১৯৮০)  কর্জ (১৯৮০)  সাহেব (১৯৮৫)  কর্মা (১৯৮৬)  সৌদাগর (১৯৯১)  করন অর্জুন (১৯৯৫)  দুশমন (১৯৯৮)  সোলজার (১৯৯৮)  তাল (১৯৯৯)  কোই মিল গয়া (২০০৩)  কৃষ (২০০৬)   তথ্যসূত্র    বহিঃসংযোগ     Biography  বিষয়শ্রেণী:হিন্দি চলচ্চিত্রকার বিষয়শ্রেণী:মুম্বইয়ের চিত্রনাট্যকার বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:১৯৩০-এ জন্ম বিষয়শ্রেণী:২০১১-এ মৃত্যু বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:বাঙালি লেখক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:২১শ শতাব্দীর ভারতীয় চলচ্চিত্র পরিচালক
ইনসাইড দ্য ডেথ স্কোয়াড এছাড়াও 'ডেথ স্কোয়াড': ইনসাইড বাংলাদেশ’স র‍্যাপিড অ্যাকশন ব্যাটালিয়ন নামে পরিচিত হচ্ছে ডয়চে ভেলে এবং নেত্র নিউজ-এর যৌথ প্রযোজনায় নির্মিত একটি প্রামাণ্যচিত্র, যা বাংলাদেশের র‍্যাপিড অ্যাকশন ব্যাটালিয়নের (র‍্যাব) বিরুদ্ধে উত্থাপিত বিচারবহির্ভূত হত্যা এবং মানবাধিকার লঙ্ঘনের অভিযোগের অনুসন্ধান করে।  এই প্রামাণ্যচিত্রে র‍্যাবের সাবেক সদস্য, প্রত্যক্ষদর্শী এবং মানবাধিকার কর্মীদের সাক্ষাৎকার দেখানো হয়েছে। এতে অভিযোগপত্রভুক্ত হত্যাকাণ্ডের ফুটেজ এবং ভুক্তভোগীদের পরিবারের সদস্যদের বক্তব্যও অন্তর্ভুক্ত রয়েছে। র‍্যাবের বিরুদ্ধে দীর্ঘদিন ধরেই বিচারবহির্ভূত হত্যাকাণ্ড ও মানবাধিকার লঙ্ঘনের অভিযোগ রয়েছে। প্রামাণ্যচিত্রটি র‍্যাবের ব্যবহৃত বিভিন্ন কৌশল—যেমন: নির্যাতন, গুম এবং বিচারবহির্ভূত হত্যাকাণ্ড—উপস্থাপন করে এবং রাষ্ট্রীয় সহিংসতা ও মানবাধিকারের সুরক্ষায় সরকারের ভূমিকা নিয়ে গুরুত্বপূর্ণ প্রশ্ন তোলে। তথ্যসূত্র  বহিঃসংযোগ     বিষয়শ্রেণী:র‍‍্যাপিড অ্যাকশন ব্যাটালিয়ন বিষয়শ্রেণী:২০২৩-এর চলচ্চিত্র বিষয়শ্রেণী:বাংলাদেশ সম্পর্কিত প্রামাণ্যচিত্র বিষয়শ্রেণী:বাংলাদেশ আওয়ামী লীগের কেলেঙ্কারি বিষয়শ্রেণী:বাংলাদেশের রাজনৈতিক কেলেঙ্কারি বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:বাংলাদেশ আওয়ামী লীগের ইতিহাস বিষয়শ্রেণী:২০২৩-এর ইউটিউব ভিডিও
থাম্ব|১৯৩৬ সালে হারেলের তোলা উইলিয়াম পাওয়েলের স্থিরচিত্র  উইলিয়াম হোরাশিও পাওয়েল (; ২৯ জুলাই ১৮৯২ - ৫ মার্চ ১৯৮৪) ছিলেন একজন মার্কিন অভিনেতা। তিনি মেট্রো-গোল্ডউইন-মেয়ারের প্রধান তারকা ছিলেন এবং মির্না লয়ের সাথে জুটি বেঁধে ১৪টি চলচ্চিত্রে অভিনয় করেন। তন্মধ্যে রয়েছে ড্যাশিয়েল হ্যামেটের সৃষ্ট নিক ও নোরা চার্লস চরিত্র অবলম্বনে থিন ম্যান চলচ্চিত্র ধারাবাহিক। পাওয়েল দ্য থিন ম্যান (১৯৩৪), মাই ম্যান গডফ্রি (১৯৩৬) ও লাইফ উইথ ফাদার (১৯৪৭) চলচ্চিত্রের জন্য তিনবার শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন।   প্রারম্ভিক জীবন  পাওয়েল ১৮৯২ সালের ২৯শে জুলাই পেন্সিল্‌ভেনিয়া অঙ্গরাজ্যের পিট্‌সবার্গে জন্মগ্রহণ করেন। তার পিতা হোরাশিও ওয়ারেন পাওয়েল এবং মাতা নেটি ম্যানিলা (জন্মনাম: ব্র্যাডি)। তিনি তার পিতামাতার একমাত্র সন্তান।   পুরস্কার ও সম্মাননা  একাডেমি পুরস্কার  মনোনীত: শ্রেষ্ঠ অভিনেতা - দ্য থিন ম্যান (১৯৩৪)  মনোনীত: শ্রেষ্ঠ অভিনেতা - মাই ম্যান গডফ্রি (১৯৩৬)  মনোনীত: শ্রেষ্ঠ অভিনেতা - লাইফ উইথ ফাদার (১৯৪৭) নিউ ইয়র্ক ফিল্ম ক্রিটিকস সার্কেল পুরস্কার  বিজয়ী: শ্রেষ্ঠ অভিনেতা - লাইফ উইথ ফাদার ও দ্য সিনেটর ওয়াজ ইনডিসক্রিট (১৯৪৭)   আরও দেখুন   একাডেমি পুরস্কারের মনোনয়নপ্রাপ্ত অভিনয়শিল্পীদের তালিকা   তথ্যসূত্র    বহিঃসংযোগ    প্রাতিষ্ঠানিক ওয়েবসাইট           বিষয়শ্রেণী:১৮৯২-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:আমেরিকান একাডেমি অব ড্রামাটিক আর্টসের প্রাক্তন শিক্ষার্থী বিষয়শ্রেণী:ডেজার্ট মেমোরিয়াল পার্কে সমাহিত বিষয়শ্রেণী:পিট্‌সবার্গের অভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন নির্বাক চলচ্চিত্র অভিনেতা বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
শীলা কৌল (৭ ফেব্রুয়ারী ১৯১৫ - ১৩ জুন ২০১৫) ছিলেন ভারতীয় জাতীয় কংগ্রেসের একজন সামাজিক গণতান্ত্রিক নেত্রী, একজন রাজনীতিবিদ, মন্ত্রিপরিষদ মন্ত্রী ও রাজ্যপাল। মৃত্যুর সময় ভারতের সবচেয়ে বয়স্ক জীবিত প্রাক্তন সংসদ সদস্য ছিলেন। তিনি ভারতের উত্তর প্রদেশ রাজ্যের একজন শিক্ষিকা, সমাজকর্মী ও সমাজ সংস্কারক এবং ব্রিটিশ ভারতের একজন স্বাধীনতা কর্মীও ছিলেন। তিনি জওহরলাল নেহেরুর শালিকা এবং ইন্দিরা গান্ধীর মামী ছিলেন।   ব্যক্তিগত জীবন  শীলা কৌলের জন্ম ১৯১৫ সালে। তিনি লাহোর মহিলা কলেজ থেকে কলা বিভাগে ডিগ্রি এবং লাহোরের স্যার গঙ্গা রাম ট্রেনিং কলেজ থেকে শিক্ষকতায় ডিগ্রি অর্জন করেছিলেন। তিনি অবিভক্ত পাঞ্জাব, ব্রিটিশ ভারতের একজন রাজ্য ব্যাডমিন্টন চ্যাম্পিয়ন ছিলেন।  তিনি কমলা নেহরুর ভাই এবং ভারতের লখনউতে জাতীয় উদ্ভিদ গবেষণা ইনস্টিটিউট প্রতিষ্ঠাকারী একজন বিখ্যাত উদ্ভিদবিদ কৈলাস নাথ কৌলের সাথে বিবাহবন্ধনে আবদ্ধ হন। ইন্দো-তিব্বত সীমান্ত পুলিশের প্রাক্তন মহাপরিচালক  এবং চলচ্চিত্র সমালোচক  গৌতম কৌল এবং আন্তর্জাতিক ক্রীড়া প্রশাসক বিক্রম কৌল  তাদের পুত্র। সমাজকর্মী এবং প্রাক্তন কংগ্রেস মন্ত্রী দীপা কৌল তাদের কন্যা।  জওহরলাল নেহেরু ছিলেন শীলা কৌলের শ্যালক, ইন্দিরা গান্ধী ছিলেন তাঁর ভাগ্নে এবং রাজীব গান্ধী ছিলেন তাঁর নাতি। ১৯৪০-এর দশকের বলিউড সুপারস্টার প্রেম আদিব ছিলেন তাঁর শ্যালক।    তথ্যসূত্র    আরও পড়া      বিষয়শ্রেণী:১৯১৫-এ জন্ম বিষয়শ্রেণী:২০১৫-এ মৃত্যু বিষয়শ্রেণী:লোকসভার নারী সদস্য বিষয়শ্রেণী:লখনউয়ের রাজনীতিবিদ বিষয়শ্রেণী:উত্তরপ্রদেশের রাজনীতিতে নারী বিষয়শ্রেণী:ভারতীয় মন্ত্রিসভার নারী সদস্য বিষয়শ্রেণী:ভারতের নারী রাজ্যপাল বিষয়শ্রেণী:ভারতীয় নারী স্বাধীনতা কর্মী বিষয়শ্রেণী:ভারতের শিক্ষামন্ত্রী বিষয়শ্রেণী:ভারতীয় সমাজ সংস্কারক বিষয়শ্রেণী:উত্তরপ্রদেশ বিধান পরিষদের সদস্য বিষয়শ্রেণী:ভারতের মন্ত্রিসভা সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:দশম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:সপ্তম লোকসভার সদস্য বিষয়শ্রেণী:পঞ্চম লোকসভার সদস্য বিষয়শ্রেণী:হিমাচল প্রদেশের রাজ্যপাল বিষয়শ্রেণী:নেহরু–গান্ধী পরিবার বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় শতবর্ষী নারী বিষয়শ্রেণী:লাহোরের রাজনীতিবিদ বিষয়শ্রেণী:উত্তরপ্রদেশের পৌর কাউন্সিলর
জোড্ডা পশ্চিম বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  নাঙ্গলকোট উপজেলার দক্ষিণ-পশ্চিমাংশে জোড্ডা পশ্চিম ইউনিয়নের অবস্থান। এ ইউনিয়নের উত্তরে আদ্রা দক্ষিণ ইউনিয়ন, পূর্বে জোড্ডা পূর্ব ইউনিয়ন, দক্ষিণে বটতলী ইউনিয়ন ও নোয়াখালী জেলার সেনবাগ উপজেলার ছাতারপাইয়া ইউনিয়ন এবং পশ্চিমে মনোহরগঞ্জ উপজেলার নাথেরপেটুয়া ইউনিয়ন অবস্থিত।   প্রশাসনিক কাঠামো  জোড্ডা পশ্চিম ইউনিয়ন নাঙ্গলকোট উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   শিক্ষা ব্যবস্থা ২০১১ সালের আদমশুমারী অনুসারে এখানে শিক্ষার হার ৬৫%; যার মধ্যে পুরুষ ৬৮% এবং মহিলা ৬২%।   শিক্ষা প্রতিষ্ঠান   বাইয়ারা জয়নাল উচ্চ বিদ্যালয়,  নিশ্চিন্তপুর আব্দুল গফুর ভূঁইয়া উচ্চ বিদ্যালয়  চডিয়া বাজার আলিম মাদ্রাসা  জোড্ডা বাজার পাবলিক উচ্চ বিদ্যালয়   যোগাযোগ ব্যবস্থা    খাল ও নদী    হাট-বাজার    দর্শনীয় স্থান   রাজাপাড়া গ্রাম - একটি আধুনিক উন্নয়নশীল গ্রাম, রাজাপাড়া গ্রামের পশ্চিম অংশে দুইটি সুন্দর দীর্ঘ লম্বা দৃষ্টিনন্দিত রাস্তা অবস্থিত, রাস্তার দুইপাশে তালগাছের সারি দিয়ে বেষ্টিত।   গ্রামের মাঝখান দিয়ে বয়ে যাওয়া রাস্তার দুইপাশে কৃষ্ণচূড়া গাছের সমাহার।   গোহারুয়া সরকারি হাসপাতাল।   মানিকমুড়া বাজার পাণী জামে মসজিদ।   জনপ্রতিনিধি   বর্তমান চেয়ারম্যান — জসিম উদ্দীন মজুমদার   আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:নাঙ্গলকোট উপজেলার ইউনিয়ন
জন আর্নেস্ট জ্যাকি মিলস (; জন্ম: ৩ সেপ্টেম্বর, ১৯০৫ - মৃত্যু: ১১ ডিসেম্বর, ১৯৭২) ওতাগোর হ্যামিল্টনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। ১৯৩০ থেকে ১৯৩৩ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি।  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ডের প্রতিনিধিত্ব করেছেন জ্যাকি মিলস নামে পরিচিত জন মিলস। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন তিনি। ফ্রাঙ্ক ওলি’র কাছাকাছি মানের নিউজিল্যান্ডীয় ক্রিকেটার ছিলেন তিনি।R.T. Brittenden, Great Days in New Zealand Cricket, A.H. & A.W. Reed, Wellington, 1958, p. 61.   খেলোয়াড়ী জীবন  ১৯২৪-২৫ মৌসুম থেকে ১৯৩৭-৩৮ মৌসুম পর্যন্ত অকল্যান্ডের পক্ষে খেলেছেন জ্যাকি মিলস। সমগ্র খেলোয়াড়ী জীবনে সাত টেস্টে অংশগ্রহণের সুযোগ হয় জন মিলসের। ১৯২৯-৩০ মৌসুমের প্রথম খেলায় অকল্যান্ডের সদস্যরূপে ১৮৫ রান তুলেন। এ ইনিংসটিই তাঁর প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ ছিল। ঐ খেলায় ওতাগোর বিপক্ষে তাঁর দল ইনিংস ব্যবধানে জয় পেয়েছিল। অকল্যান্ডের সর্বমোট ৩৫৬ রানের বিপরীতে তিনি অর্ধেকের বেশি রান ও ওতাগোর দুই ইনিংসের সম্মিলিত সংগ্রহেরও অধিক রান তুলেছিলেন।Auckland v Otago, 1929-30 ১৯২৪-২৫ মৌসুমে অকল্যান্ডের ক্লাব ক্রিকেটে ইডেনের পক্ষে ও বিশ্ববিদ্যালয় দলের বিপক্ষে তিনি ও হেক্টর গিলেস্পি উদ্বোধনী জুটিতে ৪৪১ রান তুলেন।Wisden 1955, p. 930.   আন্তর্জাতিক ক্রিকেট  ১৯২৭ ও ১৯৩১ সালে নিউজিল্যান্ড দলের সদস্যরূপে ইংল্যান্ড সফরে যান। প্রত্যেক সফরেই সহস্রাধিক রান তুলেছিলেন তিনি।  ২৪ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে তাঁর। প্রথম নিউজিল্যান্ডীয় ক্রিকেটার হিসেবে অভিষেকে সেঞ্চুরি করার কীর্তিগাঁথা রচনা করেছেন। ১৯২৯-৩০ মৌসুমে সফরকারী ইংল্যান্ডের বিপক্ষে ওয়েলিংটনের ব্যাসিন রিজার্ভে ১১৭ রান করেছিলেন তিনি।Dawson, M. (1995) Quick Singles, ABC Books, Sydney. . স্টুই ডেম্পস্টারের সাথে প্রথম উইকেট জুটিতে ২৭৬ রানের জুটি গড়েছিলেন। তবে, পরবর্তীতে নয় ইনিংসে মাত্র ১২৪ রান তুলেছিলেন জন মিলস।   টেস্ট শতক  জন মিলসের টেস্ট শতক ক্রমিক  রান  খেলা  প্রতিপক্ষ  শহর/দেশ  মাঠ  বছর  ফলাফল [১]  ১১৭  ১     ওয়েলিংটন, নিউজিল্যান্ড  ব্যাসিন রিজার্ভ  ১৯৩০  ড্র   ব্যক্তিগত জীবন  জন মিলসের পিতা জর্জ মিলস ১৮৯০ ও ১৯০০-এর দশকে অকল্যান্ডের পক্ষে অল-রাউন্ডার হিসেবে খেলতেন। পরবর্তীতে অকল্যান্ডের ইডেন পার্কে মাঠ কর্মকর্তার দায়িত্ব পালন করেছেন জর্জ মিলস।Cricketer obituary Retrieved 14 February 2013  ১১ ডিসেম্বর, ১৯৭২ তারিখে ৬৭ বছর বয়সে ওয়াইকাতোর হ্যামিল্টনে জন মিলসের দেহাবসান ঘটে।   তথ্যসূত্র    আরও দেখুন   স্টুই ডেম্পস্টার  অকল্যান্ড ক্রিকেট দল  নিউজিল্যান্ডীয় টেস্ট ক্রিকেটারদের তালিকা  টেস্ট ক্রিকেট অভিষেকে শতরান করার তালিকা  ১৯২৯-৩০ ইংল্যান্ড ক্রিকেট দলের নিউজিল্যান্ড সফর  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯০৫-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:অকল্যান্ডের ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:ডুনেডিন থেকে আগত ক্রিকেটার
কুইনস্টাউন জামে মসজিদ জর্জটাউন, গায়ানা-তে অবস্থিত একটি মসজিদ।   ইতিহাস  মসজিদটি মূলত ১৮৯৫ সালে স্থানীয় আফগান সম্প্রদায় দ্বারা প্রতিষ্ঠিত হয়। এরপর থেকে মসজিদটি তিনবার পুনর্নির্মাণ করা হয়েছে, যার মধ্যে দ্বিতীয় সর্বশেষ ভবনটি ১০ ফেব্রুয়ারি ২০০৭ সালে ভেঙে ফেলা হয় নতুন মসজিদ নির্মাণের জন্য।   স্থাপত্য  মসজিদটি ১,০০০ উপাসকের ধারণক্ষমতা সম্পন্ন। এটি একটি তিনতলা বিশিষ্ট ভবন, যার দৈর্ঘ্য ৩৬.৫ মিটার এবং প্রস্থ ২৪.৫ মিটার। এতে দুটি মিনার রয়েছে।   আরও দেখুন    গায়ানায় ইসলাম   সূত্র    বহিঃসংযোগ      বিষয়শ্রেণী:দক্ষিণ আমেরিকার মসজিদ বিষয়শ্রেণী:১৮৯০-এর দশকে সম্পন্ন মসজিদ বিষয়শ্রেণী:গায়ানায় ইসলাম বিষয়শ্রেণী:উইকিউপাত্তে স্থানাঙ্ক আছে
থাম্ব|226x226পিক্সেল| একটি একক-ব্রেস্টেড, রিফার-স্টাইল, নেভি ব্লু ব্লেজার, পিতলের বোতামসহ একটি ব্লেজার হল এক ধরনের জ্যাকেট যা স্যুট জ্যাকেটের মতো, তবে আরও আকস্মিকভাবে কাটা হয়। একটি ব্লেজারকে সাধারণত ক্রীড়া কোট থেকে আরও আনুষ্ঠানিক পোশাক হিসেবে আলাদা করা হয় এবং শক্ত রঙের কাপড় থেকে তৈরি করা হয়। ব্লেজারগুলিতে প্রায়শই নৌ-শৈলীর ধাতব বোতাম থাকে যাতে তাদের উত্স প্রতিফলিত হয় যেমন বোটিং ক্লাবের সদস্যদের পরা জ্যাকেট। "How to Buy a Blazer," The Esquire How-to Style Guide, esquire.com, July 2009, accessed 23 June 2012  একটি ব্লেজারের কাপড় সাধারণত টেকসই হয়, কারণ এটি বহিরঙ্গন পরিধানের উদ্দেশ্যে করা হয়। ব্লেজারগুলি প্রায়শই একটি ইউনিফর্মের অংশ বোঝায়, উদাহরণস্বরূপ, একটি এয়ারলাইন্সের কর্মচারী, একটি নির্দিষ্ট স্কুলের ছাত্র, স্পোর্টস ক্লাবের সদস্য, বা একটি নির্দিষ্ট দলের খেলোয়াড় এবং নারী৷   তথ্যসূত্র    বহিঃসংযোগ     বিষয়শ্রেণী:লাউঞ্জ জ্যাকেট বিষয়শ্রেণী:অপর্যালোচিত অনুবাদসহ পাতা
খট্টেশ্বর রাণীনগর ইউনিয়ন বাংলাদেশের রাজশাহী বিভাগের নওগাঁ জেলার রাণীনগর উপজেলার অন্তর্গত একটি ইউনিয়ন।‌   অবস্থান ও সীমানা    ইতিহাস  রাণীনগরের নামকরণ সম্পর্কে একটি প্রচলিত কথন হলো, "তেরশত পুকুর আর বারশত গাড়ী (ছোট পুকুর) মধ্যে খট্টেশ্বর রাজার বাড়ি"। উৎসের নাম, প্রকাশক, বছর এই অঞ্চলে ১১শ/১২শ শতাব্দীতে পাল বংশের পরাক্রমশালী জমিদার খট্টেশ্বর রাজার বাসস্থান ছিল।   নামকরণ  খট্টেশ্বর রাজার প্রভাবশালিনী রানীর সম্মানে এই মৌজার নাম রাণীনগর হয়। ইংরেজ সেটেলমেন্ট রেকর্ড, ১৮৫৬ এছাড়া, আরেকটি প্রবচন অনুসারে, নাটোরের রানী ভবানী এখানে বিশ্রাম নিয়েছিলেন, যার ফলে এই নামের উৎপত্তি। উৎসের নাম   প্রশাসনিক এলাকা    আয়তন ও জনসংখ্যা  ২০১১ইং সালের আদমশুমারী অনুযায়ী রাণীনগর ইউনিয়নের (পূর্ববর্তী নাম খট্টেশ্বর রাণীনগর) সর্বমোট জনসংখ্যা ৩৫,৫০০ জন। http://khatteshawrup.naogaon.gov.bd/site/page/5c106754-1ab0-11e7-8120-286ed488c766/%E0%A6%97%E0%A7%8D%E0%A6%B0%E0%A6%BE%E0%A6%AE%20%E0%A6%AD%E0%A6%BF%E0%A6%A4%E0%A7%8D%E0%A6%A4%E0%A6%BF%E0%A6%95%20%E0%A6%B2%E0%A7%8B%E0%A6%95%20%E0%A6%B8%E0%A6%82%E0%A6%96%E0%A7%8D%E0%A6%AF%E0%A6%BE     গ্রামসমূহ  রাণীনগর ইউনিয়নের মোট ১৩টি গ্রাম রয়েছে  বালুভরা  বেলবাড়ী  রাজাপুর (ভূতপাড়া)  ছয়বাড়ীয়া  খাগড়া  খঃ রাণীনগর  খঃপঃ রাণীনগর  দাউদপুর  বিষ্ণুপুর  লোহাচুড়া  রনসিংগার  সিমবা  সোনাকানিয়া   শিক্ষা  শিক্ষার হার: (জানা যায়নি)  শিক্ষা প্রতিষ্ঠান  রাণীনগর সরকারি মডেল পাইলট স্কুল  রানীনগর বালিকা উচ্চবিদ্যালয়  রানীনগর আল আমিন দাখিল মাদরাসা  রাণীনগর শের-এ-বাংলা মহাবিদ্যালয়  রানীনগর মহিলা কলেজ   দর্শনীয় স্থান   রক্তদহ বিল পর্যটন এলাকা ও পাখি পল্লী – রাণীনগর উপজেলার খট্টেশ্বর রাণীনগর ইউনিয়নের হাতিরপুল সংলগ্ন ঐতিহাসিক বিল এলাকায় নবনির্মিত পর্যটন কেন্দ্র ও পাখি পল্লী।   হাট-বাজার  +রাণীনগর ইউনিয়নের হাট-বাজারের তালিকাক্রমিকনামআয়তনতথ্য প্রদানকারী ব্যক্তিচান্দিনা ভিটির সংখ্যাইজারা মূল্যঠিকানা০১রাণীনগর কালিবাড়ী হাট ও দৈনিক বাজার৭০ শতাংশ৩,৪০,৫০০/-রাণীনগর কালিবাড়ী হাট ও দৈনিক বাজার০২লোহাচুড়া হাট১.২০ একর২,০১,০০০/-লোহাচুড়া   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:রাণীনগর উপজেলার ইউনিয়ন
thumb|ময়মনসিংহে প্রগতিশীল ছাত্র জোটের একটি মিছিল  প্রগতিশীল ছাত্র জোট বাংলাদেশের ৪টি বিপ্লবী, বামপন্থী ছাত্র সংগঠনের সমন্বয়ে গঠিত জোট। এই জোট বাংলাদেশে ছাত্রদের ও শিক্ষার বিভিন্ন অধিকার, প্রচলিত  শিক্ষা ব্যবস্থার বদলে গণমুখী শিক্ষা ব্যবস্থা প্রবর্তন, জাতীয় সম্পদ রক্ষার ও মেহনতি গণমানুষের অধিকার আদায়ের আন্দোলনে জড়িত। বর্তমানে প্রগতিশীল ছাত্রজোটের বর্তমান সমন্বয়ক হিসেবে বর্তমান দায়িত্ব পালন করছেন বাংলাদেশ ছাত্র ইউনিয়নের কেন্দ্রীয় সমন্বয়ক ফয়েজ উল্লাহ।  প্রগতিশীল ছাত্র জোটভুক্ত ৪টি ছাত্র সংগঠন  বাংলাদেশ ছাত্র ইউনিয়ন  সমাজতান্ত্রিক ছাত্র ফ্রন্ট  বিপ্লবী ছাত্র মৈত্রী  সমাজতান্ত্রিক ছাত্রফ্রন্ট (মার্ক্সবাদী)   তথ্যসূত্র   বিষয়শ্রেণী:বাংলাদেশের ছাত্র সংগঠন
অকল্যান্ড দ্বীপপুঞ্জ () () নিউজিল্যান্ডের সাউথ আইল্যান্ডের প্রায় ৪৬৫ কিলোমিটার দক্ষিণে দক্ষিণ প্রশান্ত মহাসাগরে অবস্থিত কতগুলি জনমানবহীন দ্বীপের সমষ্টি। এদের মধ্যে বৃহত্তম দ্বীপটি অকল্যান্ড দ্বীপ নামে পরিচিত। এর দৈর্ঘ্য ৫০ কিমি এবং প্রস্থ ২৪ কিমি।  অন্য দ্বীপগুলি হচ্ছে অ্যাডামস দ্বীপ, এন্ডারবি দ্বীপ,। ডিস্যাপয়েন্টমেন্ট দ্বীপ, ইউয়িং দ্বীপ, ডান্ডাস দ্বীপ এবং গ্রিন দ্বীপ।  দ্বীপগুলি সমুদ্রের তলদেশ থেকে উত্থিত আগ্নেয়গিরির অগ্ন্যুৎপাত প্রক্রিয়ার ফলে সৃষ্ট। এগুলিতে বেশ কিছু ভাল প্রাকৃতিক পোতাশ্রয় আছে।   তথ্যসূত্র     বিষয়শ্রেণী:নিউজিল্যান্ডের জনবসতিহীন দ্বীপ বিষয়শ্রেণী:নিউজিল্যান্ডের দ্বীপপুঞ্জ বিষয়শ্রেণী:দক্ষিণ মহাসাগরের দ্বীপপুঞ্জ বিষয়শ্রেণী:নিউজিল্যান্ডের আগ্নেয় দ্বীপ বিষয়শ্রেণী:নিউজিল্যান্ডের পাখি এলাকা বিষয়শ্রেণী:উপ-কুমেরু দ্বীপ বিষয়শ্রেণী:ওশেনিয়ায় প্রাক্তন ব্রিটিশ উপনিবেশ ও আশ্রিত রাজ্য বিষয়শ্রেণী:সীল শিকার বিষয়শ্রেণী:নিউজিল্যান্ডের তিমি শিকার স্টেশন বিষয়শ্রেণী:স্থানীয় পাখি এলাকা
জান্নাতুল নাঈম এভ্রিল (৪ সেপ্টেম্বর, ১৯৯০ তারিখে জন্ম) একজন বাংলাদেশি মডেল, সুন্দরী প্রতিযোগিতায় শিরোপাজয়ী, যাকে মিস ওয়ার্ল্ড বাংলাদেশ ২০১৭ এর মুকুট পরানো হয়েছিল। যদিও ২০১৭ সালের ২৯ শে সেপ্টেম্বর, ২০১৭ মিস বাংলাদেশ প্রতিযোগিতার ফাইনালের দিন, তাকে মিস বাংলাদেশ ঘোষণা করা হয়েছিল, তবুও এটি সমালোচিত হয়েছিল কারণ তিনি বিচারকদের বিচারে সেরা না হলেও, আয়োজকরা তাকে বিজয়ী ঘোষণা করেন। এছাড়াও তার বিরুদ্ধে অভিযোগ ছিল, প্রতিযোগিতায় অংশগ্রহণণের সময় তিনি তার বয়স লুকিয়ে রেখেছেন এবং তিনি বৈবাহিক অবস্থাও গোপন করেছেন। যদিও মিস ওয়ার্ল্ড বাংলাদেশ এর নিয়ম অনুসারে প্রতিযোগীকে অবিবাহিত থাকতে হয়। এ কারণে আয়োজকরা বিজয়ী ঘোষণার ৪ দিন পর ৪ অক্টোবর ২০১৭ তারিখে তাকে 'অযোগ্য' ঘোষণা করেন এবং জেসিয়া ইসলামকে নতুন মিস বাংলাদেশ ২০১৭ ঘোষণা করেন।  প্রারম্ভিক জীবন জান্নাতুল নাঈম এভ্রিল/আমেনা ১৯৯০ সালে বাংলাদেশের চট্টগ্রামে জন্মগ্রহণ করেন। তিনি মোটরসাইকেল রাইডিং সম্পর্কে খুব উত্সাহী ছিলেন। তার বাবার নাম তাহের মিয়া এবং মায়ের নাম রেজিয়া বেগম। তিনি ২০১৩ সালে বরামা ত্রাহি মেনকা হাইস্কুল থেকে এসএসসি পাস করেন। এরপর তিনি কক্সবাজারের একটি কলেজ থেকে এইচএসসি পাস করেন। তারপর তিনি ঢাকায় চলে যান। জান্নাতুল তার চাচার কাছ থেকে বাইক চালানো শিখেছিলেন যখন তার বয়স ১৪ বছর ছিল। পরে, তিনি বাইক চালনায় অভিজ্ঞ হয়ে ওঠেন এবং মহিলা বাইক রাইডারদের কাছে নিজেকে অনুকরণীয় করে তোলেন।  ক্যারিয়ার জান্নাতুল নাঈম এভ্রিল/আমেনা বাংলাদেশের একজন উঠতি মডেল, তবে একজন মহিলা বাইকার হিসেবেও সমানভাবে পরিচিত। তিনি মূলত মিস বাংলাদেশ ২০১৭ জেতার পর আলোচনায় আসেন।  মিস ওয়ার্ল্ড বাংলাদেশের ঘটনা জন্নাতুল নাঈম এভ্রিল/আমেনা 'মিস ওয়ার্ল্ড বাংলাদেশ ২০১৭' জয়ী হন। তিনি ২০১৭ সালের অক্টোবর ২ তারিখে মর্যাদাপূর্ণ এ মুকুট জয় করেন। পরে জানা যায় যে তিনি বৈবাহিক অবস্থা সম্পর্কে তার ব্যক্তিগত তথ্য জালিয়াতি করেছেন। তিনি ২০১১ সালের ২১ মার্চ বিবাহবন্ধনে আবদ্ধ হন, কিন্তু তার বিয়ে প্রায় সাড়ে ছয় মাস টিকে ছিল। এই তথ্যটি এই প্রতিযোগিতার নিয়ম ও বিধিমালা অনুযায়ী বাংলাদেশের জনগণের মধ্যে একটি বিতর্ক তৈরি ও বিতর্কের দিকে পরিচালিত করে, এটি স্পষ্টভাবে উল্লেখ করা হয়েছে যে বিবাহিত নারী এই প্রতিযোগিতায় অংশগ্রহণ করতে পারে না। এর পর, জান্নাতুলের এই সমস্ত বিতর্কের জন্য মুকুটটি ফেরত নেওয়া হয়।  তথ্যসূত্র  বহিঃসংযোগ  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী সুন্দরী প্রতিযোগিতা বিজয়ী বিষয়শ্রেণী:বাংলাদেশী নারী মডেল বিষয়শ্রেণী:চট্টগ্রাম জেলার ব্যক্তি